గోపీచంద్ కథానాయకుడిగా ఏ.ఎం.జ్యోతికృష్ణ దర్శకత్వంలో తెరకెక్కుతున్న యాక్షన్ ఎంటర్ టైనర్ ‘ఆక్సిజన్’ షూటింగ్ పూర్తి చేసుకొని.. పోస్ట్ ప్రొడక్షన్ కార్యక్రమాలు శరవేగంగా జరుపుకొంటోంది. గోపీచంద్ సరసన రాశీఖన్నా, అను ఏమాన్యూల్ కథానాయికలుగా నటించిన ఈ చిత్రాన్ని శ్రీసాయిరామ్ క్రియేషన్స్ పతాకంపై ఎస్.ఐశ్వర్య నిర్మిస్తున్నారు. ఇప్పటికే ఈ చిత్రం ఫస్ట్లుక్ టీజర్, పోస్టర్ రిలీజ్ అయ్యాయని, వాటికి మంచి స్పందన వచ్చిందని, అతి త్వరలోనే ట్రైలర్ను విడుదల చేస్తామని దర్శకనిర్మాతలు చెబుతున్నారు.ఈ సందర్భంగా చిత్ర  నిర్మాత ఎస్.ఐశ్వర్య మాట్లాడుతూ.. ‘‘ముంబై, గోవా, సిక్కిం, చెన్నై లాంటి ప్రదేశాల్లో నిర్మాణ విలువల విషయంలో ఎక్కడా రాజీపడకుండా "ఆక్సిజన్" చిత్రాన్ని రూపొందించాం. యువన్ శంకర్ రాజా అందించిన సంగీతం ఒక సరికొత్త అనుభూతిని కలిగిస్తుంది. జ్యోతికృష్ణ టేకింగ్ స్టాండర్డ్స్ విషయం సినిమా రిలీజయ్యాక ప్రేక్షకులకు అర్థమవుతుంది. త్వరలోనే ఆడియోను విడుదల చేసి.. అనంతరం సినిమా విడుదల తేదీని కూడా ప్రకటిస్తాం’’ అని చెప్పారు.జగపతిబాబు, కిక్ శ్యామ్, అలీ, చంద్రమోహన్, నాగినీడు, బ్రహ్మాజీ, అభిమన్యు సింగ్, అమిత్, ప్రభాకర్, సాయాజీ షిండే, ఆశిష్ విద్యార్ధి, వెన్నెల కిషోర్, తాగుబోతు రమేష్, సితార తదితరులు ఇతర ముఖ్యపాత్రలు పోషిస్తున్న ఈ చిత్రానికి యాక్షన్: పీటర్ హైన్స్-స్టంట్ సిల్వ, కొరియోగ్రఫీ: బృంద, సినిమాటోగ్రఫీ: వెట్రి-ఛోటా కె.నాయుడు, ఎడిటింగ్: ఎస్.బి.ఉద్ధవ్, మ్యూజిక్: యువన్ శంకర్ రాజా, లిరిక్స్: శ్రీమణి-రామజోగయ్య శాస్త్రి, నిర్మాత: ఎస్.ఐశ్వర్య, కథ-స్క్రీన్ ప్లే-దర్శకత్వం: ఏ.ఎం.జ్యోతికృష్ణ!
gopichand kathaanaayakudigaa e.em.jyotikrishna darsakatvamlo terakekkutunna action enter tiner ‘axison’ shooting puurti chesukoni.. post production kaaryakramaalu saravegamgaa jarupukontondi. gopichand sarasana rasikanna, anu emanule kathaanaayikalugaa natinchina ee chitraanni srisairam criations pataakampai es.aishwarya nirmistunnaaru. ippatike ee chitram fustluck teaser, poster rillees ayyayani, vaatiki manchi spandana vachindani, athi twaralone trailarnu vidudala chestamani darsakanirmaatalu chebutunnaru.ee sandarbhamgaa chitra  nirmaata es.aishwarya maatlaadutuu.. ‘‘mumbai, gova, sikkim, chennai lanti pradesaallo nirmaana viluvala vishayamlo ekkada rajipadakunda "axison" chitraanni roopondinchaam. yuvan shankar raja andinchina sangeetam oka sarikotta anubhootini kaligistundi. jyotikrishna taking standerds vishayam sinima rilijayyaka prekshakulaku ardhamavutundi. twaralone aadionu vidudala chesi.. anantaram sinima vidudala teedeeni kuudaa prakatistam’’ ani cheppaaru.jagapatibabu, kik shyam, aly, chandramohan, nagineedu, brahmaji, abhimanyu sing, amit, prabhakar, saayaji shinde, ashish vidyaardhi, vennela kishor, taagubotu ramesh, sitaara taditarulu itara mukhyapaatralu pooshistunna ee chitraaniki action: peater hines-stunt silva, choreography: brunda, cinematography: vetri-chota ke.nayudu, editing: es.bi.uddhav, music: yuvan shankar raja, lirics: srimani-ramajogayya saastri, nirmaata: es.aishwarya, katha-screen play-darsakatvam: e.em.jyotikrishna!